ДикторЖ:	Филмовия маратон за ултармаратонеца Краси Георгиев продължава. Продължава и подготовката му на всякакво ниво преди да се изправи пред безкрайните 1200 км от Бургас до Дурас. Ще може ли бегача да ги преодолее? Всички стоим зад него и каузата му. И все пак той сам ще трябва да излезе на пътя,и сам да се справи с предизвикателството. Вярваме, че Краси ще победи, и то не заради спортната си злоба, а за да бъде Коридор 8 факт.
Краси:	Бягането не е само бягане, то е личностно израстване. Не говорим за механиката на тези 13 дни, или на едно изкачване някъде, или едно плуване някъде.13-те дни за резултат от всичко това, което съм направил до сега.
ДикторЖ:	В епизода ще видим как многократния ни шампион по спортна гимнастика Йордан Йовчев подготвя Краси за Коридор 8.
Йордан:	Едно, две, три.
ДикторЖ:	Разговор на Краси с грациите ни по художествена гимнастика.
Краси:	След тези 1200 км аз обещавам да дойда да се видим пак и да ви разкажа ако искате.
Гимнастичките:	Да, да.
ДикторЖ.:	Срещите на Краси и Сами продължават.Разгорите, както и тренировките им стават все  по-сериозни и важни за предстоящия маратон.
Сами:	Все пак да наблегна на важността активиращите упражнения, и какво представлява това нещо. Когато искаме да активираме примерно ядрото, тоест корема и кръста знаейки, че това е основен елемент от мускулните групи, които влизат в даденото упражнение. Когато правим тренировка за крака, трябва да ги активираме максимално, и трябва да активираме корема максимално.Когато правим тренировка за горна част на тялото, то трябва да вкараме друга редица от упражнения, които активират горната част. Не трябва да има една и съща загрявка за различни видове тренировки. Активираме мускулната група, с упражнения, които насочват цялата си енергия върху използването на тази мускулна група локално, с цел да изградим връзката между мозъка и мускула. Така, знаейки, че ти ще бягаш дълго време трябва да се замислим, кои са мускулните групи, които се натоварват най-много, когато ти бягаш, и да ги активираме преди съществената част на тренировката.Започваме отдолу нагоре. Това са ходила,пръсци, предно и задно бедро, корема най-вече.
Краси:	Ядрото е важно, да.
Сами:	Слизаме ниско долу. Както казват -‘‘if you don't use it you lose it’’. Ако не си използваш гъвкавостта на ставите я губиш. Много хора си мислят, че дълбокия клек, движението, бягането износва ставите, а точно те са направени за това, че колкото повече ги използваме, толкова повече време те ще стоят здрави.
Краси:	Абсолютно. Те се заздравяват.Те се тренират, те се заздравяват, стават по-силни.
Сами:	Отваряме лактите, така че да  ми стабилизират раменете да не се движат наляво и дясно. Прибирам левия крак към тялото. Точно така. И десния да остане отгоре.Искам да докосна с дясната пета земята отляво.
Краси:	Усеща се как…
Сами:	Разтягаш
Краси:	Разтягаш, да.
Сами:	Първото активиращо упражнение, което ще направим  се казва - dead bug, или умряла буболечка. Трябва да изправим краката на 90 градуса от земята трябва да са вдигнати краката. Колената са сгънати също на 90 градуса спрямо краката, и ходилата са на контрашпиц. Търсим винаги правия ъгъл. Пускаме ляв крак с дясна ръка, пълен контрол. Крака е на контрашпиц на земята,точно така. И връщаме. Главното нещо, върху което трябва да се фокусираме в това упражнение. Продължавай да го правиш. Е да притискаме кръста към земята за можем да активираме корема. Super dog, или супер куче се нарича това упражнение. Заставаме в партерна позиция, коленете на широчината на раменете, вдишваме в самото ядро, стягаме и ляв крак минава максимално назад, дясна ръка максимално напред, крака не отива нагоре, а отива назад.Представи си, че трябва да ритнеш нещо, да натиснеш нещо, и ръката трябва да е максимално изпъната напред. Следващото упражнение, което ще направим, се нарича – Статично лазене на мечка. Отново в позиция Партер заставаме. Вдигаме съвсем леко отлепяме коленете от земята, дори можеш да прибреш малко краката напред. Точно така. Дясна ръка докосва ляво рамо, левия крак стои във въздуха, и пускаме долу. Отново,лява ръка, десен крак. Целта на това упражнение пак е да не усукваме кръста, да сме абсолютно изправени.Искам да застанеш срещу стената за да видим, колко напред ти минава коляното пред пръстите. Ок, това се нарича- Range of motion. Застани до мен, сега ще ти покажа как. Сложи си палеца, където е моя палец. Ок.Слез на коляно и сега да видим колко напред ще ти мине коляното към стената. Отпусни максимално напред.
Краси:	Без да отлепвам…?
Сами:	Без да отлепваш петата, да. Приблизително 5 пръста, и другия крак по същия начин Сравнително натегнати са ти връзките
Краси:	Да.
Сами:	Дали е заради самото сухожилие, дали е заради многото бягане пръсеца е много развит и ограничава самата дължина на движението. При всяка тренировка можем да направим,  така че да ги отпуснем малко повече с даден вид редица от упражнения.Сега ще ти покажа някои от тях. Взимаме подувката. Хвани я стабилно така отстрани, защото ще я изпъваме напред пак отвори краката.Изкарваме максимално напред и клякаме. Идеята е, че подувките ни работят, като контратежест и активираме кръста, прибираме…
Краси:	Това беше добре.
Сами:	Слагаме отпред, слизаме ниско долу в squat ,прибираме към тялото бавно и сега с лактите изпълваме коленете от вътрешната страна. Ок. Изпъни главата напред.Отпускаме в тази позиция. Сега слагаш подувката на дясното коляно. По-напред изнеси подувката, така че тежестта да й пада. Точно така. Усещаш ли напрежение в самия прасец?
Краси:	Да, да.
Сами:	Леко пружинираш сега. 2,3 бавно, не толкова бързо. Следващото упражнение е слагаме кракa, петата почти накрая,малко по-напред, перпендикулярно да са краката да са един до друг, и пак минаваме над коляното с крак, хващаме отпред бобса, и отпускаме цялото тяло върху коляното, като държим петата залепена. Можеш да стъпиш примерно една идея по-напред. Цялото тяло да ляга върху коляното. Сменяме кракa. Вече можем да усетим как…
Краси:	Да.
Сами:	…напрежението пада и върху самия ахилес,или пада върху прасеца. При мен в момента пада върху прасеца…
Краси:	И аз усещам върху прасеца.
Сами:	…усещам как е натегнат самия мускул, и прасеца ограничава дължината на движенията. Сега ще направим последно упражнение. Какво правим - стъпваме с върха на пръстите и натискаме напред. Целта е пак да натегнем задното сухожилие. Сега слизаме малко по-ниско долу. Ок.И коляно над пръсти. Сега сме готови да направим отново теста. Слагаш пръста, слизаш на коляно, у пускаме напред коляното, ето вече сме на 4 пръста.
Краси:	Да.
Сами:	И това в рамките на 10 минути,което означава, че движението ни ще бъде по-малко ограничено.
ДикторЖ:	След малко. Дали Данчо Йовчев ще направи Краси шампион по спортна гимнастика.
Данчо:	1,2,3.
ДикторЖ: 	За да станеш световен шампион освен ултра тренировки, ти е нужно да бъдеш ултра мотивиран, а те са световни шампиони, и ще дадат на Краси от своята ултрамотиватиция. Момичетата от ансамбъла по художествена гимнастика.
Краси:	Колко часа тренирате на ден?
Гимнаст.:	По 8 часа средно.
Краси:	По 8 часа.Аз съм сигурен, че не винаги ви се тренира. Нормално е. Аз имам дни събуждам се и наистина не искам да тичам, искам да правя нещо друго, но като знаеш, че имаш някаква цел. Как се справяте с това? Знаете имате някаква цел и това ви води напред.
Гимнаст.:	Просто няма как да не тренираме. Гледаме една на друга да си помагаме и да се мотивираме. Напомняме си, защо сме в залата, и че този постоянен ежедневен труд някой ден ще ни се отплати.
Краси:	Как психически тренирате?
Гимнаст.:	Някой път правим такива тренировки,като си представяме , че сме на състезание ние на повечето сме били вече, и си представяме залата цвета, абсолютно всичко, както е. Публиката. Да.Как викат.
Краси:	Визуализирате си, да.
Гимнаст.:	И се опитваме да играем така под стрес, защото на състезанието е така.
Краси:	Абсолютно.
Гимнаст.:	И при нас е хубаво, че сме постоянно заедно, и ако едната не е нещо ок има още 4 ,които ще й помогнат. Ние имаме всяка година лагер в Белмекен,който е за физическа подготовка, и там тичаме единствено тогава.
Краси:	Така ли?
Гимнаст:	Тичаме на стадиона до стената и обратно, имаме такива дълги тичания, и това наистина не ни е от любимите.
Краси:	Не са ли ви от любимите?
Гимнаст.:	Дълго тичане -10 км. Да. За нас това е дълго.
Краси:	Скучно е нали? Скучно е.
Гимнаст.:	Но все пак като имаш някаква цел е по-хубаво отколкото на стадиона в кръг.
Краси:	Да, така е. В спорта има някои неща, те са си базови. Да кажем дисциплина, постоянство и да дадеш всичко от себе си за това. В крайна сметка това е начин на живот. Нали?
Гимнаст.:	Да.Абсолютно.
Краси:	Както и при мене Ако някой го вземе това нещо от мен няма да съм аз, и предполагам че и при вас е така. Вие предполагам от доста малки сте започнали да тренирате.
Гимнаст.:	Да.
Краси:	На каква възраст някъде?
Гимнаст.:	4-годишни
Краси:	Уау.4-годишни. До сега вие сте в залата нон стоп.
Гимнаст:	Да
Краси:	Предполагам социалния живот…
Гимнаст:	Малко го няма.
Краси:	Малко го няма, нали? Но пък както казахте вие, заслужава си крайната цел и за това, какви искате да бъдете, и наистина за това сте толкова велики в крайна сметка.
Гимнаст:	Как се възстановявате след цялото това тичане?
Краси:	Ами то тялото явно е свикнало, защото както и при вас. След едни 200 км, аз надругия ден ако искам мога да бягам. Аз съм ок. Навремето 50 км като тичах, аз 1 седмица не можех да ходя. Сега е малко по-друго, защото тялото ми е свикнало. Сега след тия 1200 км  аз обещавам да дойда и да се видим пак и да ви разкажа ако искате.
Гимнаст:	Да.
Краси:	Защото и на мен ще ми бъде много интересно дали ще мога да ги направя.
ДикторЖ:	Знаем, че при следващата среща на Краси с момичетатаще има, кой с какво да се похвали. Вярваме във всички. В успеха им, и се гордеем, че са от един отбор. Отборът на победителите. Всички знаем, че водата е химично съединение, прозрачно, без мирис и цвят. Само 2% от водата в природата е годна за пиене.Започваме да чувстваме жажда, когато загубим 1% от водата в тялото си. Липсата на вода е причина номер 1 заради, която се уморяваме. Водата повишава имунната система, водата има памет и т.н.и т.н.Можем да изброим още стотици факти за нея, но това не е научнопопулярно предаване за водата. Така че да чуем и видим, какво тайни ще ни разкрие Сами за иначе добре познатата ни Н2О.
Сами:	Та в долината казваш колко вода си пил?
Краси:	Ами в долината ми се наложи там да пия около, над 200л вода пиех, за 217 км.Там приемах соли. Една таблетка сол на всеки 20 мин. Много вода изразходвах, аз в момента в който приемах вода и я потях.
Сами:	Особеното нещо при потенето и при начина, по който ти можеш да задържаш малко повече вода в тялото ти е точно като приемаш сол, защото солта задържа вода в тялото. Общо прието за обществото е, че яденето на сол и задържането на вода чрез сол е нещо лошо.Напротив. Задържането на вода означава, че само и единствено тялото остава по-хидратирано, кръвта става по-гъста, но това по никакъв начин не е вредно, особено, когато става дума за момента, в който губиш много вода и ти трябва реално да оставаш хидратиран. Колкото повече вода приема тялото, то осъзнава, че има постоянен прием на вода и толкова повече вода започваш да изразходваш. Колкото по-малко вода пиеш, толкова повече вода задържаш, затова трябва в ежедневието ни трябва да знаем, че в случай че задържаме вода трябва да приемаме повече вода, за да можем да научим тялото си, че водата не е дефицит и винаги ще бъде налична, така че тялото не е нужно да се придържа към водата.
Краси:	Ясно. На мен ми се е случвало в някакъв момент, да ми се подуят ръцете. Какво е? Липса на сол, или повече сол?
Сами:	Според мен това е липса на вода. Ако искаме да спрем да задържаме вода, ако искаме да не ни се надуват ръцете, краката или крайниците, или изцяло да се чувстваме подути трябва да приемаме повече вода. Колкото повече вода приемаме, толкова повече вода изхвърляме извън тялото. Другото нещо, което е  когато спим и се потим, по време на спането ние не губим само вода, а губим вода и соли. Значи когато станем сутрин не трябва само да пием вода да се хидратираме, трябва да възстановим и солите и минералите.Затова ти препоръчвам щипки хималайска сол с лимонова вода за да можем да възстановим първото нещо сутринта, да възстановим минералите. Както ти пиеш сол, така можеш да пиеш йодирана сол, можеш да пиеш морска сол, можеш да пиеш и хималайска сол, която има над 60 остатъчни минерала вътре в нея.
Краси:	А за електролити има различни таблетки да кажем, или готови електролити, които само си ги пускаш във водата.
Сами:	Този вид хранителни добавки или суплементи за подходящи за хора, които вече влизат в много голям преразход на минерали и на витамини.
Краси:	Аз съм имал много състезания, които хората ги подценяват и наистина има фатални последици. Едно момче, което тичаше На Бадуот с мене на 160-тия км припадна. Той не си беше пил електролитите, което значи, че тази промивка, промивка, натовари вътрешните му органи, и трябваше да го изнесат.
Сами:	Когато нямаш витамините и минералите, които са нужни реално.. Какво са витамини и минерали? Приеми, че това са като едни автомобили, които помагат за всеки едни процес в тялото да се извърши. Вътре кръвоносните ни съдове са магистралите и по тези магистрали се движат автомобили, които са витамини и минерали, които работят в групи, помагайки за всеки един процес в тялото да бъде извършен. Когато те липсват, когато те не са налични, когато сме пили прекалено много вода без електролити, изкарваме много голяма част от автомобилите, които са ни нужни за извършване на процеси на тялото вътре, и тогава тялото ни започва да ни прави лоши номера.Представи си в пустинята човек, който не е пил от много дълго време вода, как започват да халюцинират. Представят си оазиси, представят си всякакви такива неща. Просто мозъкът започва да играе игрички, при дехидратация, било то на работното място, било то в нормалното ни ежедневие. Започваме да чувстваме една много силна отпадналост . Дори мои клиенти, които пропускат да се хидратират по време на тренировка не успяват да я  завършат не защото нямат сила, а защото не са хидратирани и тялото им не функционира. Приеми че всяка една мисъл, която имаш, всяко едно затваряне на ръката, ние използваме мускул при затварянето на ръката, за да можем да активираме този мускул ни трябва електроимпулс, който идва от мозъка .Електроимпусла се движи най-добре…водата е много добър проводник на електричество. Когато тялото ни е дехидратирано, имаме по-малко проводник на  това електричество, в тоя смисъл тя тече по-бавно и тялото ни функционира по-бавно. Затова е по-добре наистина да държим тялото хидратирано за да бъде по-добър проводник на електроимпулсите, които в случая са било то мислите ни или просто съкращение на мускула. Менталната ти настройка е първото нещо, което да те подготви, оттам нататък всяко едно нещо,което можем да добавим, като биохаг към нещата, които правиш ще е просто един допълнителен плюс. С което бих ти помогнал, е че аз нямам търпение да видя крайния резултат.
Краси:	Супер, ще се видим на старта.
Сами:	И на финала.
Краси:	И на финала.
 	Защо ми е важно всичко това да стигне до някой? Много хора ги спират ежедневни неща, които те не могат да променят или мислят, че не могат да променят. Аз искам да им покажа, че те могат. Ние можем изключително много неща, стига да се концентрираме върху това и да вървим по пътя. Няма да е лесно, никой не е казал, че ще е лесно. Но пък нищо лесно не си заслужава.
ДикторЖ:	Веднага след рекламите ще видите тренировката на Краси  проведена от самия Данчо Йовчев. Разговор на маратонеца със световната медалистка Катрин Тасева за спорта и за каузите. V Голям спортист си, когато печелиш медали. Много голям спортист си и много голям човек си, когато обвържеш победите си с благородни каузи. Точно такава е Катрин Тасева-победителка с кауза. За това, за психиката, за волята и за дисциплината, тя ще поговори с Краси. 
 Краси:	Много благодаря, че си поговорихме. Аз много се радвам на това, което правиш и исках да те питам знаеш ли какво? Исках да те питам затова нещо, че ти заставаш зад каузи.
Катрин:	Аз по-скоро тази кауза с медала, не исках да става толкова популярна, аз не съм го направила с тая цел изобщо.
Краси:	Със сигурност.
Катрин:	Направих го съвсем импулсивно. Видях, че една приятелка си продава роклята и реших, че искам и аз да дам нещо от себе си. И така бързо се случиха нещата, това беше много важно, и съм много щастлива, че успях да помогна по такъв начин.
Краси:	 За мене… аз мога да бягам и затова повечето ми каузи се опитвам да ги направя, така че да са свързани с това нещо, и аз събирам пари за децата с онкохематологични болести. Когато го правиш с кауза, като че ли е по-вдъхновяващо…
Катрин:	Да.
Краси:	Ти не се ли вдъхнови с това, което направи?
Катрин:	Не можем да помогнем на абсолютно всеки, но винаги, когато имам възможност, се включвам в каузи,инициативи. Това ме прави щастлива, това ми харесва.
Краси:	Значи цялата идея, моята идея е да се срещнем - исках да разбера за това, ти как се справяш психически с това, което ти правиш?
Катрин:	Доста е трудно да издържиш, не само да се настроиш психически, а и да издържиш цялото това нещо. При нас има много големи очаквания и винаги намирам нещо да ме мотивира, дали ще са моите близки, дали ще е някаква кауза , винаги намирам нещо, което да ме държи психически. 
Краси:	 Трябва да има нещо със сигурност….
Катрин:	Да, да.
Краси:	…защото това с психическа част е доста трудно, трябва да има нещо да видиш, че е там когато се концентрираш.
Катрин:	Може би в спорта, това е най-важното нещо да можеш да се пребориш със себе си, аз това нещо съм си го татуирала  даже ето тук.
Краси:	Супер.
Катрин:	Най-трудното нещо може би да се пребориш със себе си, да го направиш,когато трябва, а не когато искаш.
ДикторЖ:	Каквото и да кажем за Данчо Йовчев няма да е достатъчно. Той- шампионът, намери време да покаже на Краси, една стъпка от това как се става велик. Ето тренировка за великани, и не го правете вкъщи.
Данчо:	Просто се опитвам всяка една частица да съм я докоснал, да съм я събудил, и като правя нещо, което изисква много стрес на високо ниво, да няма изненади. Искам хубаво да почнеш, да усетиш за да скочиш.
Краси:	Ясно.
Данчо:	Скачай докрай, но не скачай в трапа.Ти го натискай. Не толкова напред,колкото нагоре. Дай височина. Усещаш го добре. Скачай. Добре ли си?
Краси:	Да.
Данчо:	Краката,колкото можеш настрани в подскок. Хоп. Давай.Идеален си.Браво. Колената  дай напред. Сега искам да направиш скок, скок 360. Координацията трябва да ти работи. Сега вече си много изморен и си каталясал, трябва обаче да държиш фокуса в главата. Сега скачаш в трапа. Така. Идеално.Дай сега 10 скока да те видим. Сега тука е малко по-различно. Гледай напред, трябва да чувстваш. Дай назад. Назад. Назад. Идеално, виж колко бързо го хващаш, ти просто имаш усет към това нещо. Този крак…единия пускаш, прикляква, долу минава, да е обтегнат обаче. Хоп. Сега другия.
Краси:	Ясно.
Данчо:	Хоп.Сега другия, с приклякане и пазиш баланса. Идеален си.Идеален си. Единия крак го вдигаш нагоре -раз,два, три, задържаш го. Стъпваш. Другия. Вдигаш. Раз-задържаш, два, три. Скачаш сега оттук. Леко. Твърдо е отдолу да знаеш. Идеален си.
Краси:	Това координацията на тялото е изключителна.
Данчо:	Страшен номер. Ти го усещаш. На много хора първо ще им е трудно да се качат на гредата, второ като почнат. Ти имаш това спокойствие и увереност, което е добре.
	Краката за да работят…
Краси:	Да.
Данчо:	…виж в каква позиция са, те са заедно.
Краси:	Да.
Данчо:	Няма…
Краси:	Ясно.
Данчо:	…те не работят, обтегнати са.Само ръцете се движат.  V Стигаш докрай и скачаш, ти си гимнастик. Идеално. Първо искам да направиш малко мах, пак да си с обтегнати крака. После ще направим- назад махаш и свиваш ръцете.  Правиш 3 набирания. Широко. Раз-бавно, два, три-държиш. До 3.                                                     
Краси:	Да.
Данчо:	 После отпускаш. Пак правим 3 задържания, и после      правим…това нещо ще ти го покажа как става. Като починеш малко ще направим пак широко…
Краси:	Да.
Данчо:	…оттам, където ти е удобно
Краси:	Да.
Данчо:	Пускаш. Значи краката като са ти във въздуха, пускаш ги леко напред и си обтягаш ръцете. Да. Използваш си маха. Тръгваш да набираш...
Краси:	Да.
Данчо:	Краката се връщат до изходната позиция. Това е движението. С мах. Виж, краката са долу.
Краси:	Да.
Данчо:	Гърба…
Краси:	Аха. Ясно, ясно.
Данчо:	Гърба отива назад и дърпаш. Накрая ще е много зор, но идеята е да направиш 3 набирания, и 3 такива. Браво. Хайде сега. Дай. Ето това е амбицията. Стига. Супер.
	Вкарваш, аз ще ти помогна. Вкарваш ръката тука, качваш се горе до упора и го изкачваш малко, и правиш няколко кръста, или пробваш примерно първо. Ти си достатъчно силен за да задържиш .Така. Давай. Вдигай нагоре. Идеален си. Просто си перфектен. Дай още веднъж. Дръж там. Дръж. Супер, стига.Не, само дръж.Задържай. Идеално.
Краси:	Това е наистина… аз усещам цялостното натоварване.
Данчо:	Това е идеята. После ще те качвам на истинските, големите халки все едно си на олимпиада. Идеално. Перфектно.Днеска те поизмъчих. Много добре се справяш. Добре си подготвен. Като стигнеш под халките ще се завъртиш с лице натам и на 3 скачаш, аз ще те повдигна. Качваш се на халките и правиш махове. Пускаш се. Идеално.
Краси:	Наистина много ти благодаря.
Данчо:	И аз.
Краси:	 Малко се поизпотих.
Данчо:	 Ама идеален си. Така трябва. Направи уникална тренировка  Супер. Целенасочено в много кратък период от време, много различни активности.
Краси:	Да.
ДикторЖ:	В следващия епизод ще видите още от срещата на Краси с Данчо Йовчев, преди да пробяга 1200 км, Краси ще прелети над тях.
Краси:	Започвам да се шашкам малко, то не е шашкане, то си е усещане как се приближава всичко това. Целият поет проект вече е проект, цялото бягане е  вече бягане, реалистично. Психически съм добре. От една страна искам да тръгна утре.Много ми се иска да тръгна утре, да започвам да бягам, защото аз съм сигурен когато съм там. Когато започвам да бягам, аз знам какво имам пред мене. Имам целта. Тича ми се. Колкото повече се приближаваме към датата все повече се надъхвам.

